Красноярск кIуэну загъэхьэзыр
Ярыгин Иван и фэеплъу щIышылэм и 24 — 26-хэм Красноярск щекIуэкIыну зэхьэзэхуэм Къэбэрдей-Балъкъэрым и бэнакIуэ 11 хэтынущ.
БэнэкIэ хуитымкIэ текIуэныгъэм щIэбэныну ди лIыкIуэхэр Урысейм и командэ къыхэхам хэтщ. Ахэр мызэ-мытIэу Урысей, дунейпсо зэпеуэхэм пашэ щыхъуащ. Абыхэм ящыщщ Лондон щекIуэкIа Олимп Джэгухэм хэта, тIэунейрэ Европэм и чемпион хъуа Урыш Анзор (кг 86-рэ), Европэм и чемпион, дунейпсо Кубокыр къэзыхьа Джэду Iэниуар ( кг 74-рэ), урысей, дунейпсо зэхьэзэхуэхэм къыщыхэжаныкIахэу Машэжь Расул ( кг 57-рэ), ЛампIэжь Мулид (кг 70), Хъуромэ Атмир (кг 61-рэ) сымэ.
Зэхьэзэхуэр 2013 гъэм дыгъэгъазэм и кIэм FILA-м игъэува хабзэщIэхэм тету екIуэкIынущ.
Гъэунэ Светланэ.
